## LĪGUMS

(Par piekaramā laivas dzinēja piegādi)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk **– Pasūtītājs**),tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” 12. punktu, no vienas puses, un

**SIA “Delfīns M”**,reģistrācijas Nr. 40003439368 (turpmāk – **Piegādātājs**), tās \_\_\_\_ personā, kurš/-a rīkojas pamatojoties uz \_\_\_\_\_\_, no otras puses, bet katrs atsevišķi un abi kopā saukti – **Puses**,

Pamatojoties uz Pasūtītāja Drošības uz ūdens pārvaldes priekšnieka 2025. gada 8. maija ziņojumu Nr. RPDU-25-97-dv, noslēdz šo līgumu (turpmāk – **Līgums**).

1. **Līguma priekšmets**

Piegādātājs apņemas piegādāt un nodot, bet Pasūtītājs pieņemt un apmaksāt piekaramo laivas dzinēju (turpmāk – **Prece**) un veikt Preces apkopes un remontus (turpmāk – **Pakalpojums**), saskaņā ar Līguma 1. pielikumu “Tehniskā specifikācija” un 2. pielikumu “Finanšu piedāvājums” (turpmāk – **Pielikumi**) un Līguma noteikumiem.

1. **Līguma summa un norēķinu kārtība**
	1. Preces un Pakalpojuma cena Līguma darbības laikā nevar tikt paaugstināta. Preces cenas paaugstināšanas nepieciešamība var būt par iemeslu Līguma izbeigšanai.
	2. Preces cena ietver visus ar to piegādi un reģistrāciju Valsts akciju sabiedrībā “Ceļu satiksmes drošības direkcija” (turpmāk – **CSDD**) saistītos izdevumus, tai skaitā normatīvajos aktos paredzētos nodokļus, izņemot pievienotās vērtības nodokli (turpmāk – **PVN**).
	3. Līguma summā ir iekļauta Preces cena un Pakalpojuma izmaksas.
	4. Preces cena bez PVN ir EUR 5 399,00 (pieci tūkstoši trīs simti deviņdesmit deviņi *euro*, 00 centi). PVN 21% Preces cenai ir EUR 1 133,79 (viens tūkstotis viens simts trīsdesmit trīs *euro*, 79 centi).
	5. Apkopju un remonta darba izmaksas summa garantijas laikā bez PVN ir EUR 1 600,00 (viens tūkstotis seši simti *euro*, 00 centi). PVN 21% Apkopju un remonta darba izmaksām ir EUR 336,00 (trīs simti trīsdesmit seši *euro*, 00 centi).
	6. Vienas apkopes un remonta darba izmaksas garantijas laikā ir EUR 190,00 (viens simts deviņdesmit *euro*, 00 centi) bez PVN.
	7. Līguma summa bez PVN ir EUR 6 999,00 (seši tūkstoši deviņi simti deviņdesmit deviņi *euro*, 00 centi). PVN 21% Līguma summai ir EUR 1 469,79 (viens tūkstotis četri simti sešdesmit deviņi *euro*, 79 centi). **Kopējā Līguma summa ar PVN 21% ir EUR 8 468,79 (astoņi tūkstoši četri simti sešdesmit astoņi *euro*, 79 centi).**
	8. Piegādātājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektroniskais rēķins), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas numurs: 90011524360;**

**PVN reģistrācijas Nr.: LV90011524360;**

**Banka: Luminor Bank AS Latvijas filiāle**

**SWIFT kods: RIKOLV2X;**

**Konts: LV48RIKO0020100001390 (par Preci);**

**Konts: LV41RIKO0021800014010 (par Pakalpojumu);**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes kanāliem:
		1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa par Preci tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Pasūtītājs veic apmaksu par Pakalpojumu 30 (trīsdesmit) dienu laikā no dienas, kad Piegādātājs iesniedz Pasūtītājam elektronisku rēķinu Rīgas valstspilsētas pašvaldības portāla [www.eriga.lv](http://www.eriga.lv/) sadaļā “Rēķinu iesniegšana”, atbilstoši norādītajai informācijai par elektroniskā rēķina formātu, ar nosacījumu, ka Piegādātājs elektronisko rēķinu ir iesniedzis pareizi, atbilstoši Līguma nosacījumiem, un Pasūtītājs to ir pieņēmis apmaksai.
	5. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	6. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
	7. Pasūtītājs ir tiesīgs neapmaksāt elektronisko rēķinu, ja Preces piegādes un/vai pieņemšanas laikā tiek konstatēti trūkumi. Elektroniskais rēķins tiek apmaksāts tad, kad Piegādātājs ir novērsis konstatētos trūkumus.
1. **Preces piegādes kārtība, termiņi un garantijas**
	1. Piegādātājs piegādā Preci Pasūtītāja atrašanās vietā Pāvu ielā 16, Rīgā, Pasūtītāja darba laikā 60 (sešdesmit) dienu laikā no Līguma abpusējas parakstīšanas dienas. Preci no Pasūtītāja puses tiesīgs saņemt – Rīgas pašvaldības policijas Drošības uz ūdens un civilās aizsardzības pārvaldes galvenais speciālists, vai tā pienākumu izpildītājs.
	2. Pasūtītājs pieņem Preci, kas atbilst Līguma un Pielikuma noteikumiem.
	3. Preces reģistrāciju CSDD un piegādi Pasūtītājam organizē un nodrošina Piegādātājs.
	4. Prece tiek uzskatīta par piegādātu no brīža, kad Pasūtītājs saņēmis Preci un parakstījis pieņemšanas-nodošanas aktu.
	5. Pasūtītājs nepieņem Preci, ja tai tiek konstatēti trūkumi, defekti vai neatbilstība Līguma noteikumiem.
	6. Piegādātājs ar Līgumu garantē Precei 2 (divu) gadu garantiju no pieņemšanas-nodošanas akta parakstīšanas brīža.
	7. Garantijas laikā, konstatējot Preces kvalitātes neatbilstību (slēptus defektus u.c.), Pasūtītājs sastāda konstatācijas aktu un kopā ar Preci nodod tos Piegādātājam. Prece tiek nodota Piegādātājam ar pieņemšanas-nodošanas aktu.
	8. Piegādātāja pienākums ir ne vēlāk kā **14 (četrpadsmit) darba dienu** laikā pēc pretenziju saņemšanas no Pasūtītāja par saviem līdzekļiem novērst Precei konstatētos trūkumus vai vienoties ar Pasūtītāju par trūkumu novēršanas kārtību.
2. **Pušu tiesības un pienākumi**
	1. Pasūtītājam ir tiesības saņemt kvalitatīvu Preci.
	2. Pasūtītājs ir tiesīgs izvirzīt pretenzijas par Preces kvalitāti.
	3. Pasūtītāja pienākums ir pieņemt Līgumam atbilstošu Preci un to apmaksāt.
	4. Piegādātāja pienākums ir Līgumā noteiktajā termiņā piegādāt un nodot Preci Pasūtītājam.
	5. Piegādātāja pienākums ir nodrošināt Preces kvalitāti.
	6. Piegādātājam ir tiesības saņemt samaksu par Preci Līgumā noteiktajā termiņā.
3. **Atbildība**
	1. Piegādātājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild Līgumā un Latvijas Republikas normatīvajos aktos paredzētajā kārtībā.
	2. Līguma 3.1. un 3.8. punktā noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas.
	3. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk par 10% (desmit procentiem) no kopējās Līguma summas.
	4. Ja Līgums tiek izbeigts Piegādātāja vainas dēļ saskaņā ar Līguma 7.2.1., 7.2.2. un/vai 7.2.3. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no kopējās Līguma summas.
	5. Līgumsoda samaksa neatbrīvo Puses no savu pienākumu izpildes.
	6. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas spēkā esošiem normatīvajiem aktiem.
	3. Pusei, kas vēlas strīdu jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Līguma darbības termiņš un izbeigšana**
	1. Līgums stājas spēkā ar abu Pušu parakstīšanas brīdi un darbojas līdz pilnīgai saistību izpildei.
	2. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst Līguma noteikumiem;
		2. ja Piegādātājs Preci nav piegādājis vai nodevis Pasūtītājam Līguma 3.1. punktā noteiktajā kārtībā un termiņā;
		3. ja Piegādātājs vēlas paaugstināt Preces vai Pakalpojuma cenu;
		4. ja Piegādātājs pasludināts par maksātnespējīgu;
		5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Piegādātāja darbība.
	3. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. **Papildus noteikumi**
	1. Jebkuri Līguma grozījumi noformējami rakstveidā un pievienojami Līgumam kā neatņemama tā sastāvdaļa.
	2. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	6. Līgums sastādīts uz 5 (piecām) lapām ar 1. pielikumu “Tehniskā specifikācija” uz 2 (divām) lapām un 2. pielikumu “Finanšu piedāvājums” uz 2 (divām) lapām, kas ir neatņemamas Līguma sastāvdaļas.
7. **Pušu rekvizīti un paraksti**

|  |  |  |
| --- | --- | --- |
| **Pasūtītājs:** |  | **Piegādātājs:** |
| Rīgas valstspilsētas pašvaldības policijaValērijas Seiles iela 12A, Rīga, LV-1019 |  | SIA “Delfīns M”Krasta iela 89, Rīga, LV-1019 |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: Luminor Bank AS Latvijas filiāle Kods: RIKOLV2XKonts: LV41RIKO0021800014010RD iestādes kods: 219 |  | **Norēķinu rekvizīti:**PVN reģ. Nr.: 40003439368Banka:Kods: Konts:  |
| **Par līguma izpildi atbildīgā persona:** Pasūtītāja Drošības uz ūdens pārvaldes galvenais speciālists Valters PlešsTālrunis: 67105716 vai 29179253E-pasts: Valters.Pless@riga.lv |  | **Par līguma izpildi atbildīgā persona:** *Amats**Vārds Uzvārds*Tālrunis: E-pasts:  |
|  |  |
|  |  |  |
| **J. Lūkass** |  | **V. Uzvārds** |